Мы махуэхэм
Мазаем и 8, щэбэт
Урысей щIэныгъэм и махуэщ. 1724 гъэм Урысейм ЩIэныгъэхэмкIэ и академиер къызэрызэрагъэпэщам и щIыхькIэ ягъэувауэ, 2000 гъэ лъандэрэ ягъэлъапIэ.
1919 гъэм Урысейр техьауэ щытащ дуней псом щыхабзэ сыхьэт къэбжыкIэщIэм.
Урыс химик еджагъэшхуэ, жылагъуэ лэжьакIуэу щыта Менделеев Дмитрий къызэралъхурэ илъэси 180-рэ ирокъу.
Химие щIэныгъэхэм я доктор, КъБКъУ-м и профессор Щауэ Iэбубэчыр и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. ЩIыIэр махуэм градуси 4 — 1, жэщым градуси 10 — 8 щыхъунущ.
Мазаем и 9, тхьэмахуэ
Дзэ дохутырым и дунейпсо махуэщ
1895 гъэм Америкэм щыщ Морган Уильям волейбол джэгукIэр къигупсысащ.
1897 гъэм Урысейм и цIыхухэр япэу къыхатхыкIащ. Абы щыгъуэ къэралым цIыху мелуани 126-рэ мин 400-рэ щыпсэуащ.
1904 гъэм Урыс-япон зауэм щIидзащ.
1923 гъэм къызэрагъэпэщащ Урысейм и граждан авиацэр.
Швейцарием щекIуэкIынущ щыпсэуну абы кIуэхэр гъэмэщIэным теухуа Iуэхум къэралым исхэр зэреплъыр къыща- гъэлъэгъуэну референдум.
Узбек усакIуэ, гупсысакIуэ ин, къэрал лэжьакIуэ Навои Алишер къызэралъхурэ илъэс 573-рэ ирокъу.
Биологие щIэныгъэхэм я доктор, КъБКъУ-м и профессор Иуан Анатолэ и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык бзыгъэу щыщытынущ. Махуэм хуабэр 1 градус, жэщым щIыIэр градуси 5 — 4 щыхъунущ.
Мазаем и 10, блыщхьэ
УФ-м щагъэлъапIэ Дипломатым и махуэр
Пушкин Александр и фэеплъ махуэщ. 1837 гъэм урыс усакIуэшхуэ Пушкин А. С. дунейм ехыжащ.
Мазаем и 10 — 21-хэм Венэ (Австрие) щекIуэкIынущ ООН-м Хьэршыр мамыр мурадхэм къахуэгъэсэбэпынымкIэ и комитетым и 51-нэ сессиер.
Мазаем и 10 — 28-хэм Женевэ (Швейцарие) щызэхэтынущ ООН-м ЦIыхубзхэм я хуитыныгъэхэм къащхьэщыжынымкIэ и комитетым и 58-нэ зэхуэсыр.
УФ-м и цIыхубэ артист Сонэ Мухьэрбий къызэралъхурэ илъэс 97-рэ ирокъу.
ТхакIуэ, публицист, критик, УФ-м щэнхабзэмкIэ щIыхь зиIэ и лэжьакIуэ КхъуэIуфэ Хьэчим и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 2 — 5, жэщым щIыIэр градуси 6 — 3 щыхъунущ.
